Évről évre a szakma legjobbjai között | DUOL
mindezt nagy szívvel 2018. 08. 10. 06:30
Nem először találkozhattam a dunaföldvári cukrászdinasztia, a Tóth család „nagy szívével”.
Az már önmagában is örömteli, hogy kiváló termékeikkel évről évre ott vannak a szakma legjobbjai között. Rendre dobogósak az év tortája, fagylaltja versenyben. Idén sem volt ez másképp, ezúttal a Szimpla fantázianevű süteményük lett bronzérmes. Nálam azonban az első helyen szerepelnek, hiszen e cukrászkölteményüket ebben a trópusi kánikulában is elhozták Dunaújvárosba a kis óvodásoknak. Első szóra jöttek, tudván, hogy nem egyszerűen csak tortát hoznak, hanem közel félszáz gyermeknek szereznek ezzel örömet. Persze, az augusztusi ünnepek után nyilvános recept alapján bármelyik cukrászda választékába bekerülhet majd ez a sütemény, de csodává az ő kezük között válik azzal, hogy a csillogó szemű kicsik mindezt nagy szívvel, első kézből kapták meg tőlük.
dinaszita
piaci körkép / 33 perce
vízi gyilkológép / 38 perce